techiaith/cofnodycynulliad_en-cy huggingface dataset:
English: The next vote is on agenda item 15, the motion to amend Standing Orders on the definition of political groups. I call for a vote on the motion. Open the vote. Close the vote. In favour 38, no abstentions, 17 against. Therefore, the motion is agreed.
Welsh: Y bleidlais nesaf yw'r bleidlais ar eitem agenda 15, sef y cynnig i ddiwygio Rheolau Sefydlog ar ddiffiniad o grwpiau gwleidyddol. Dwi'n galw am bleidlais ar y cynnig. Agor y bleidlais. Cau'r bleidlais. O blaid 38, neb yn ymatal, 17 yn erbyn. Felly, mae'r cynnig yna wedi'i dderbyn.
English: The next vote is on the motion to approve the code of conduct for Members of the Senedd, and I call for a vote on the motion, tabled in the name of Jayne Bryant. Open the vote. Close the vote. In favour 49, no abstentions and five against. Therefore, the motion is agreed.
Welsh: Mae'r bleidlais nesaf ar y cynnig i gymeradwyo'r cod ymddygiad ar gyfer Aelodau o'r Senedd, a dwi'n galw am bleidlais ar y cynnig, a gyflwynwyd yn enw Jayne Bryant. Agor y bleidlais. Cau'r bleidlais. O blaid 49, neb yn ymatal, pump yn erbyn. Felly, mae'r cynnig yna wedi'i dderbyn.
English: The next vote is on the debate on the Culture, Welsh Language and Communications report on 'Exploring the devolution of broadcasting: How can Wales get the media it needs?' And I call for a vote on the motion, tabled in the name of Bethan Sayed. Open the vote. Close the vote. In favour 50, no abstentions and four against, and therefore the motion is agreed.
Welsh: Mae'r bleidlais nesaf ar y ddadl ar adroddiad y Pwyllgor Diwylliant, y Gymraeg a Chyfathrebu ar 'Edrych ar ddatganoli darlledu: Sut y gall Cymru gael y cyfryngau y mae eu hangen arni?' A dwi'n galw am bleidlais ar y cynnig, a gyflwynwyd yn enw Bethan Sayed. Agor y bleidlais. Cau'r bleidlais. O blaid 50, neb yn ymatal, pedwar yn erbyn. Felly, mae'r cynnig wedi ei dderbyn.
English: The next votes are on the Welsh Conservatives' debate on the future of Wales. I call for a vote on the motion, tabled in the name of Mark Isherwood. Open the vote. Close the vote. In favour 13, no abstentions and 41 against. Therefore, the motion is not agreed.
Welsh: Mae'r pleidleisiau nesaf ar ddadl y Ceidwadwyr Cymreig ar ddyfodol Cymru. Dwi'n galw am bleidlais ar y cynnig, a gyflwynwyd yn enw Mark Isherwood. Agor y bleidlais. Cau'r bleidlais. O blaid 13, neb yn ymatal, 41 yn erbyn. Mae'r cynnig wedi ei wrthod.
English: The next vote is on amendment 1. I call for a vote on amendment 1, tabled in the name of Rebecca Evans. Open the vote. Close the vote. In favour 28, no abstentions and 26 against. Therefore, the amendment is agreed.
Welsh: Gwelliant 1 yw'r bleidlais nesaf, felly dwi'n galw am bleidlais ar welliant 1, a gyflwynwyd yn enw Rebecca Evans. Agor y bleidlais. Cau'r bleidlais. O blaid 28, neb yn ymatal, 26 yn erbyn. Felly, mae'r gwelliant wedi ei dderbyn.
English: Amendment 2 is next. I call for a vote on amendment 2, tabled in the name of Siân Gwenllian. Open the vote. Close the vote. In favour 10, no abstentions and 44 against. Therefore, amendment 2 is not agreed.
Welsh: Gwelliant 2 nesaf. Galwaf am bleidlais ar welliant 2 yn enw Siân Gwenllian. Agor y bleidlais. Cau'r bleidlais. O blaid 10, neb yn ymatal, 44 yn erbyn. Mae gwelliant 2 wedi ei wrthod.
English: Amendment 3 in the name of Siân Gwenllian. Open the vote. Close the vote. In favour 10, no abstentions, 44 against. Therefore, the amendment is not agreed.
Welsh: Gwelliant 3 nawr, yn enw Siân Gwenllian. Agor y bleidlais. Cau'r bleidlais. O blaid 10, neb yn ymatal, 44 yn erbyn. Felly, mae'r gwelliant wedi ei wrthod.
English: A final vote on the motion as amended.
Welsh: Pleidlais nawr, yn olaf, felly, ar y cynnig wedi ei ddiwygio.
English: Open the vote. Close the vote. The vote is tied and, therefore, on the very final vote, I must use my casting vote.
Welsh: Agor y bleidlais. Cau'r bleidlais. Mae'r bleidlais yn gyfartal ac, felly, rydw i angen, ar y bleidlais olaf un, defnyddio fy mhleidlais fwrw.
English: I do know which way I'm voting, but I just don't know how to actually vote virtually myself, believe it or not. You've all been doing it for many months now. So, I cast my vote against the motion and, therefore, the final motion as amended: for the motion 27, abstain nobody, and against the motion 28.
Welsh: Rwy'n gwybod pa ffordd rwy'n pleidleisio, ond nid wyf yn gwybod sut i bleidleisio'n rhithwir fy hun, credwch hynny neu beidio. Rydych chi i gyd wedi bod yn ei wneud ers misoedd bellach. Felly, rwy'n bwrw fy mhleidlais yn erbyn y cynnig ac felly, y cynnig terfynol fel y'i diwygiwyd: o blaid y cynnig 27, neb yn ymatal, ac yn erbyn y cynnig 28.
English: Now that caught me slightly by surprise there, my very final vote being the casting vote of the Chair. There's some Shakespearean drama to that, I'm sure. [ Laughter.]
Welsh: Nawr, parodd hynny syndod i mi braidd, fy mhleidlais olaf un yn bleidlais fwrw gan y Cadeirydd. Mae rhywfaint o ddrama Shakespeareaidd yn perthyn i hynny, rwy'n siŵr. [ Chwerthin.]
English: Anyway, we now reach the final item of today's agenda and the final item of our work as a Senedd during this five-year term, and we're about to hear reflections from Members who will not be returning to the Senedd. They are the Members who know now that they will not be returning, but, as Jocelyn Davies once told us, others of us do not yet know whether we will be returning or not. Others, of course, were elected in 2016 and are not here today, and we remember them fondly and miss them greatly.
Welsh: Beth bynnag, rydym bellach yn cyrraedd yr eitem olaf ar yr agenda heddiw ac eitem olaf ein gwaith fel Senedd yn ystod y tymor pum mlynedd hwn, ac rydym ar fin clywed sylwadau gan yr Aelodau na fydd yn dychwelyd i'r Senedd. Hwy yw'r Aelodau sy'n gwybod yn awr na fyddant yn dychwelyd, ond fel y dywedodd Jocelyn Davies wrthym unwaith, nid yw'r gweddill ohonom yn gwybod eto a fyddwn yn dychwelyd ai peidio. Cafodd eraill eu hethol yn 2016 wrth gwrs ac nid ydynt yma heddiw, ac rydym yn eu cofio'n annwyl ac yn gweld eu colli'n fawr.
English: I sit in an empty Chamber, almost empty. I wish that we could have had all of you here in this Chamber this afternoon, this evening, to bid farewell to each other and to wish each other good luck, but it's not to be; it's just me and the Deputy Presiding Officer this evening. I'll now hand the floor to those of you who are saying your final words in the Senedd, and I'm going to start by asking you to share some of your views with us, Suzy Davies.
Welsh: Rwy'n eistedd mewn Siambr wag, bron yn wag. Byddai'n dda gennyf pe gallem fod wedi cael pob un ohonoch yma yn y Siambr y prynhawn yma, heno, i ffarwelio â'n gilydd ac i ddymuno pob lwc i'n gilydd, ond nid yw hynny i fod; dim ond fi a'r Dirprwy Lywydd heno. Rwyf am wahodd y rhai ohonoch sy'n dweud eich geiriau olaf yn y Senedd yn awr, ac rwy'n mynd i ddechrau drwy ofyn i chi rannu rhai o'ch sylwadau gyda ni, Suzy Davies.
English: my heartfelt thanks for the privilege.
Welsh: diolch o galon am y fraint.
English: Thank you very much, David. Our next speaker is Dafydd Elis-Thomas.
Welsh: Diolch yn fawr, David. Y siaradwr nesaf yw Dafydd Elis-Thomas.
English: Thank you very much, Llywydd, and my first thanks are expressed to you, for developing the constitution of our Senedd and for extending its message to the public, and particularly to the young people of Wales. I would also like to thank all of the officials who have made our work as elected Members possible in the Senedd, in its groups, its committees, the Commission, and within Welsh Government, but particularly in our constituencies, where the support staff make that democratic activity possible. And I'd like to thank the constituents, in my case having changed borders many times: Meirionnydd, and then Nant Conwy, and most recently Dwyfor too. And then, one word of warning. In the early years, we had to campaign regularly to develop our constitutionally confused Assembly into a real Parliament. May I say that I am seeing signs that there are people, not here, but further east, who are eager to weaken devolution within the UK once again? And the challenge for us is to work with our brothers and sisters in Scotland and particularly in Northern Ireland, as well as in England, in order to safeguard the diversity of this strange United Kingdom.
Welsh: Diolch yn fawr, Llywydd, ac i chi mae'r diolchiadau cyntaf, am ddatblygu cyfansoddiad ein Senedd ni, ac yna am ymestyn ei neges i'r cyhoedd, ac yn arbennig i'r ieuenctid yng Nghymru. Hoffwn i ddiolch yn ogystal, wrth gwrs, i'r holl swyddogion sydd wedi gwneud ein gwaith ni fel Aelodau etholedig yn bosib yn y Senedd, yn ei grwpiau, ei phwyllgorau, yn y Comisiwn ac yn Llywodraeth Cymru, ond yn arbennig yn ein hetholaethau, lle mae'r staff cynorthwyol yn gwneud y gweithgaredd democrataidd yn bosib. Ac, wrth gwrs, diolch i'r etholwyr, yn fy achos i sydd wedi newid ffiniau sawl gwaith: Meirionnydd, yna Nant Conwy, ac yn ddiweddar Dwyfor yn ogystal. Ac yna, un gair o rybudd. Yn y blynyddoedd cynnar, bu rhaid inni ymgyrchu yn gyson i ddatblygu ein Cynulliad cymysglyd yn gyfansoddiadol yn Senedd go iawn. A gaf i ddweud fy mod i'n gweld arwyddion fod yna bobl, nid yma, ond ymhellach i'r dwyrain, sydd yn awyddus i wanhau datganoli yn y Deyrnas Unedig unwaith eto? Ac felly'r her i ni yw cydweithio gyda'n brodyr a'n chwiorydd yn yr Alban ac arbennig yng Ngogledd Iwerddon, yn ogystal â Lloegr, er mwyn diogelu amrywiaeth y Deyrnas Unedig ryfedd hon.
English: Thank you very much, Dafydd Elis-Thomas. The last word this evening goes to Ann Jones.
Welsh: Diolch yn fawr, Dafydd Elis-Thomas. Mae'r gair olaf heno yn mynd i Ann Jones.
English: Well, thank you. And they've just kicked off, so I'll be quick. [ Laughter.] Llywydd, I joined this fledgling institution 22 years ago as the first-ever representative for the Vale of Clwyd in Wales's National Assembly. Back then, we were limited to debating stimulating secondary legislation, such as the Beef Bones (Amendment) (Wales) Regulations, the Plant Health (Amendment) (Wales) Order, and everyone's favourite at that time -
Welsh: Wel, diolch. Ac mae'r gêm newydd ddechrau, felly fe fyddaf yn gyflym. [ Chwerthin.] Lywydd, fe ymunais â'r sefydliad ifanc hwn 22 mlynedd yn ôl fel cynrychiolydd cyntaf erioed Dyffryn Clwyd yng Nghynulliad Cenedlaethol Cymru. Yn ôl bryd hynny, roeddem wedi ein cyfyngu i drafod is-ddeddfwriaeth gyffrous, megis Rheoliadau Esgyrn Cig Eidion (Diwygio) (Cymru), Gorchymyn Iechyd Planhigion (Diwygio) (Cymru), a ffefryn pawb ar y pryd -
English: The potatoes from Egypt?
Welsh: Y tatws o'r Aifft?
English: Thank you very much to Ann Jones.
Welsh: Diolch yn fawr iawn i Ann Jones.
English: I've considered us as Team Jones, Ann, and there have been several football references so far tonight, so let me add another one. We're going to keep seeing each other, and we're going to keep seeing each other firstly when the crowds return for that first game when Rhyl play Aberystwyth Town once again, and we'll be there cheering them on. And thank you for all your support to me, and everything you've done for this Parliament over the years. You feel for this Parliament, and you want it to succeed for the future and for the Members who'll be elected here in the next election as well.
Welsh: Rwyf wedi ystyried mai ni oedd Tîm Jones, Ann, a bu sawl cyfeiriad yn ymwneud â phêl-droed hyd yma heno, felly gadewch i mi ychwanegu un arall. Rydym yn mynd i barhau i weld ein gilydd, ac rydym yn mynd i barhau i weld ein gilydd yn gyntaf pan fydd y torfeydd yn dychwelyd ar gyfer y gêm gyntaf pan fydd y Rhyl yn chwarae Aberystwyth unwaith eto, a byddwn yno i'w cefnogi. A diolch am eich holl gefnogaeth i mi, a phopeth rydych wedi'i wneud i'r Senedd hon dros y blynyddoedd. Rydych chi'n teimlo dros y Senedd hon, ac rydych am iddi lwyddo ar gyfer y dyfodol ac i'r Aelodau a fydd yn cael eu hethol yma yn yr etholiad nesaf hefyd.
English: So, thank you all for your priceless contributions this evening, in speaking your final words, but also over the past two decades for many of you. Thank you all very much, and to Ann particularly for the great collaboration over the past five years. I also, like everyone else, want to thank our staff - the Commission staff first of all, and also the staff of the political groups - for your commitment to our parliamentary life and our democracy here in Wales, and for assisting us so effectively as Members, in this Senedd, on Zoom, and in our constituencies too. The people of Wales hold the reins now. They will decide who will be returned here for the next five years. It's the people of Wales who own this Senedd. And, for this evening, I wish you all well. I give you all a virtual cwtch, and good evening.
Welsh: Felly, diolch i chi i gyd am eich cyfraniadau amhrisiadwy heno, wrth gwrs, yn siarad eich geiriau olaf, ond hefyd dros y ddwy ddegawd ddiwethaf yma i nifer fawr ohonoch chi. Diolch i chi i gyd, ac i Ann yn enwedig am y cydweithio hwylus iawn dros y bum mlynedd diwethaf. Dwi hefyd, fel pawb arall, eisiau diolch i'n staff ni - i staff y Comisiwn yn gyntaf, ac i staff hefyd y grwpiau gwleidyddol - am eich ymroddiad chi i'n bywyd seneddol a'n bywyd democrataidd ni yma yng Nghymru, ac am ein cynorthwyo ni mor effeithiol fel Aelodau, yn y Senedd yma, ar Zoom, ac yn ein hetholaethau ni hefyd. Pobl Cymru biau'r awenau nawr. Nhw sydd i benderfynu pwy fydd yma am y bum mlynedd nesaf. Pobl Cymru biau'r Senedd hon. Ac felly, am heno, pob dymuniad da i chi i gyd. Cwtsh mawr rhithiol i chi i gyd, a nos da.
English: Good morning. The Senedd has been recalled today so that our national Parliament is able to pay its respects to His Royal Highness Prince Philip, the Duke of Edinburgh. It's fitting that we, as a national Parliament, in line with other national Parliaments, meet to express our sympathy with Her Majesty the Queen and the royal family. The Prince gave many years of public service. This included active military service during the second world war and the creation of the Duke of Edinburgh's Award, which has given hundreds of thousands of young people in Wales and beyond vital experiences and opportunities. I now ask Members to observe a minute's silence.
Welsh: Bore da, bawb. Mae'r Senedd wedi ei hadalw heddiw fel bod modd i'n Senedd genedlaethol fedru talu parch, yn dilyn marwolaeth Ei Uchelder Brenhinol y Tywysog Philip, Dug Caeredin. Mae'n addas ein bod, fel Senedd, yn unol â Seneddau cenedlaethol eraill, yn cyfarfod i gydymdeimlo â'i Mawrhydi y Frenhines a'r teulu brenhinol. Rhoddodd y Tywysog flynyddoedd lawer o wasanaeth cyhoeddus. Roedd hyn yn cynnwys gwasanaeth milwrol yn ystod yr ail ryfel byd a chreu Gwobr Dug Caeredin, sydd wedi rhoi profiadau a chyfleoedd hollbwysig i gannoedd ar filoedd o bobl ifanc yng Nghymru a thu hwnt. Dwi nawr yn gofyn i'r Aelodau nodi munud o dawelwch.
English: I now call on the First Minister to lead tributes to His Royal Highness the Duke of Edinburgh. The First Minister, Mark Drakeford.
Welsh: Mi wnaf i nawr alw ar y Prif Weinidog i arwain y teyrngedau i'w Uchelder Brenhinol Dug Caeredin. Y Prif Weinidog, Mark Drakeford.
English: Llywydd, diolch yn fawr. A very long life, in any circumstances, brings with it a set of remarkable events witnessed and experiences enjoyed or endured. To have lived such a life at the centre of world events and in a way that made almost every experience of public rather than simply private interest makes it even more remarkable still, and that was the life of the Duke of Edinburgh. Llywydd, in our own election, 16 and 17-year-olds will vote for the first time; when Prince Philip was born, women in this country had never voted. In the year in which he became 16, Stanley Baldwin and Neville Chamberlain were both Prime Ministers. If it sounds like a lifetime ago, it is because it was. And in a way that very few people indeed have to manage, the life that witnessed all those changes had to absorb them all while almost never out of the public eye, always on show, always at the centre of attention, every occasion a special occasion. We will all have heard the tributes of the last few days and their entirely accurate focus on the theme of public service, but it is worth pausing for a moment to remember the human story that goes alongside the service and the decade after decade in which that service was sustained.
Welsh: Llywydd, diolch yn fawr. Bydd bywyd hir iawn, o dan unrhyw amgylchiadau, yn dyst i ddigwyddiadau rhyfeddol, a chyfran o brofiadau i'w mwynhau neu i'w dioddef. Mwy rhyfeddol fyth yw byw bywyd o'r fath yng nghanol digwyddiadau rhyngwladol, a gwneud bron pob profiad o ddiddordeb cyhoeddus, yn hytrach nag o ddiddordeb preifat. A dyna oedd bywyd Dug Caeredin. Llywydd, yn ein hetholiad ni, bydd pobl ifanc 16 ac 17 oed yn pleidleisio am y tro cyntaf; pan anwyd y Tywysog Philip, nid oedd menywod yn y wlad hon wedi pleidleisio erioed. Yn y flwyddyn pan oedd yn 16 oed, roedd Stanley Baldwin a Neville Chamberlain yn Brif Weinidogion. Os yw'n swnio fel oes yn ôl, mae hynny oherwydd ei fod oes yn ôl. Ac mewn ffordd nad yw llawer o bobl yn gorfod ymdopi â hi, roedd yn rhaid i'r bywyd hwnnw a oedd yn dyst i'r holl newidiadau hynny eu hamsugno i gyd gan fod yn llygad y cyhoedd bron bron bob amser, yn cael ei weld yn barhaus, bob amser yng nghanol y sylw, bob achlysur yn achlysur arbennig. Byddwn i gyd wedi clywed teyrngedau yn ystod y dyddiau diwethaf yn canolbwyntio, a hynny yn gwbl briodol, ar y thema gwasanaeth cyhoeddus, ond mae'n werth oedi am eiliad i gofio'r stori ddynol sy'n mynd ochr yn ochr â'r gwasanaeth a'r degawd ar ôl degawd y cafodd y gwasanaeth hwnnw ei gynnal.
English: And he served here in Wales too, of course. By now, Members will have been reminded that Prince Philip, as well as being Duke of Edinburgh, was also the Earl of Merioneth. It's no surprise, therefore, that he was a supporter of a number of associations and societies in Merioneth, from the cricket club to the sailing club to the Merioneth brass band. Those are just a few examples of the broad diversity of causes that he championed directly in Wales in the spheres of culture, sport and the environment.
Welsh: A'r gwasanaeth yma yng Nghymru hefyd, wrth gwrs. Erbyn hyn, bydd yr Aelodau wedi cael eu hatgoffa bod y Tywysog Philip, yn ogystal â bod yn Ddug Caeredin, hefyd yn Iarll Meirionnydd. Nid yw'n syndod, felly, ei fod yn noddwr i amrywiaeth o gymdeithasau ym Meirionnydd, o glwb criced i glwb hwylio i fand pres Meirionnydd. Dyna ambell enghraifft o'r amrywiaeth eang o achosion roedd yn ymwneud yn uniongyrchol â nhw yng Nghymru ym maes diwylliant, chwaraeon a'r amgylchedd.
English: Llywydd, the last 12 months have seen many families faced with the grief of losing someone they have loved. However it happens, each loss is uniquely felt by those for whom that person will leave a gap in their lives that no-one else can fill. Our thoughts today are with those members of the wider royal family, who have to face that loss in the particularly distressing circumstances caused by the public health emergency. Llywydd, when I moved into the juniors section of the Model Church in Wales School in Carmarthen, I took part in a competition organised by the World Wildlife Fund. A small number of far bigger boys and girls were to travel to Cardiff - a very distant and important sounding place, I remember - to attend an event led by the fund's UK president, the Duke of Edinburgh. Sixty years later, the sense of the collision of the personal and the historical has been there to see in the reaction of so many of our fellow citizens. It tells us something about the presence of Prince Philip throughout the lifespan of every single Member of this Senedd.
Welsh: Llywydd, mae'r 12 mis diwethaf wedi gweld llawer o deuluoedd yn wynebu'r galar o golli rhywun y maen nhw wedi'i garu. Sut bynnag y mae'n digwydd, mae pob colled yn cael ei theimlo'n unigryw gan y rheini y bydd y person hwnnw'n gadael bwlch yn eu bywydau na all neb arall ei lenwi. Mae ein meddyliau heddiw gyda'r aelodau hynny o'r teulu brenhinol ehangach, y mae'n rhaid iddyn nhw wynebu'r golled honno o dan yr amgylchiadau arbennig o ofidus a achosir gan yr argyfwng iechyd y cyhoedd. Llywydd, pan symudais i adran iau Ysgol Wirfoddol Eglwysig y Model yng Nghaerfyrddin, cymerais ran mewn cystadleuaeth a drefnwyd gan Gronfa Bywyd Gwyllt y Byd. Roedd nifer fechan o fechgyn a merched llawer mwy i fod i deithio i Gaerdydd - lle a oedd yn swnio fel lle pell a phwysig iawn, mi gofiaf - i fynychu digwyddiad o dan arweiniad llywydd y gronfa yn y DU, Dug Caeredin. Drigain mlynedd yn ddiweddarach, mae'r ymdeimlad o wrthdrawiad y personol a'r hanesyddol wedi bod yno i'w weld yn ymateb cynifer o'n cyd-ddinasyddion. Mae'n dweud rhywbeth wrthym am bresenoldeb y Tywysog Philip drwy gydol oes pob un Aelod o'r Senedd hon.
English: On behalf of the Welsh Government and those supporting the Government in this Parliament, which was another huge development during his lifetime, I extend our sincerest sympathies at the end of an exceptional life lived to the full. Thank you, Llywydd.
Welsh: Ar ran Llywodraeth Cymru a'r rheini sy'n ei chefnogi yn y Senedd hon, a oedd ei hun yn ddatblygiad anferth arall yn ystod ei fywyd, rwy'n estyn ein cydymdeimlad didwyll ar derfyn bywyd eithriadol a gafodd ei fyw i'r eithaf. Llywydd, diolch yn fawr.
English: 'I want to ask you a question',
Welsh: 'Rwyf eisiau gofyn cwestiwn i chi',
English: 'I've never heard such an interfaith service ever,'
Welsh: 'Dydw i erioed wedi clywed gwasanaeth rhyng-ffydd o'r fath,'
English: 'anywhere in the United Kingdom, and I want to tell you,'
Welsh: 'mewn unrhyw le yn y Deyrnas Unedig, ac rwyf eisiau dweud wrthych chi,'
English: 'you'd never get away with that in London.'
Welsh: 'fyddech chi byth yn llwyddo i wneud hynny yn Llundain.'
English: And what was of interest to him, of course, was why we had arranged that kind of event, and he understood the importance of faith to communities, and diversity of language, and his life experience reflected that. And the final word takes me back again to Meirionnydd. He was made Earl of Merioneth, and one of the most interesting events I attended with him was in Aberdovey, at the Outward Bound centre, because he was so committed to the use of the outdoors in order to develop the lives of our young people. And therefore it's a privilege for me, as a Member of Parliament in Westminster for a time when I had opportunities to meet with him, and then later in the House of Lords, and here in the National Assembly for Wales and the Welsh Parliament, to thank him for being Philip Meirionnydd in the Gorsedd of the Bards, and Earl of Merioneth too, and for being a worthy representative of the religious and national diversity of the United Kingdom. May he rest in peace and rise in glory.
Welsh: A beth oedd o ddiddordeb iddo fo, wrth gwrs, oedd pam oeddem ni wedi trefnu'r math yna o ddigwyddiad, ac roedd o'n deall pwysigrwydd ffydd i gymunedau, ac ieithoedd amrywiol, ac roedd ei brofiad o drwy ei fywyd yn adlewyrchu hynny. Ac mae'r gair olaf yn mynd â fi'n ôl eto, wrth gwrs, i Feirionnydd. Fe'i gwnaed o'n Iarll Meirionnydd, ac un o'r ymweliadau mwyaf diddorol a difyr i fi erioed ei gael yn ei gwmni fo oedd i Aberdyfi, ac i'r ganolfan Outward Bound, oherwydd roedd o mor ymroddedig i'r defnydd o'r awyr agored ar gyfer hwyluso a datblygu bywydau pobl ifanc. Ac felly mae'n fraint i mi, fel Aelod Seneddol yn San Steffan, wrth gwrs, am gyfnod pan oeddwn i'n cael cyfle i gwrdd ag o, ac yna'n ddiweddarach yn yr ail Dŷ yn San Steffan, ac yma yng Nghynulliad Cymru, gael diolch iddo fo am fod yn Philip Meirionnydd yng Ngorsedd y Beirdd ac yn Iarll Meirionnydd, ac yn gynrychiolydd teilwng o amrywiaeth cenedligol a chrefyddol y Deyrnas Unedig. Boed iddo orffwys mewn hedd a chyfodi mewn gogoniant.
English: I thank all Members for their contributions this morning. I will write to Her Majesty the Queen to express the Senedd's condolences on her bereavement. And that brings today's proceedings to a close. Thank you all for your attendance.
Welsh: Diolch i'r holl Aelodau felly am y cyfraniadau y bore yma. Mi fyddaf nawr yn anfon neges at Ei Mawrhydi y Frenhines i fynegi cydymdeimlad y Senedd yma yn ei phrofedigaeth. Felly, daw hynny â'n gwaith ni am y bore i ben, a diolch i chi i gyd am fynychu.